PMIndiaData/PMIndiaSum huggingface dataset:
தெற்கு ஆசியாவில் இந்தியா பெருமளவுக்கு ராம்சர் இடங்கள் கட்டமைப்பைக் கொண்டிருப்பது குறித்து பிரதமர் மகிழ்ச்சி

குஜராத்தில் கிஜடியாயா வனவிலங்கு சரணாலயம், உ.பி.யில் பக்கிரா வனவிலங்கு சரணாலயம் ஆகிய இரண்டு இடங்கள் ராம்சரில் சேர்கப்பட்டுள்ளது குறித்து பிரதமர் திரு நரேந்திர மோடி மகிழ்ச்சி செரிவித்துள்ளார். மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு பூபேந்திர யாதவ் வெளியிட்டிருந்த டுவிட்டருக்கு கருத்து தெரிவித்து பிரதமர் வெளியிட்டுள்ள டுவிட்டரில் கூறியிருப்பதாவது; ‘’ அருமை. தெற்கு ஆசியாவின் ராம்சர் இடங்களில் இந்தியா பெருமளவு இடங்களைக் கொண்டிருப்பது, தாவரங்கள் மற்றும் மரங்களைப் பாதுகாப்பதிலும், இயற்கையுடன் நல்லிணக்கமாக வாழ்வதிலும் நமது மக்களுக்கு உள்ள உறுதிப்பாட்டைப் பிரதிபலிக்கிறது’’
கனடாவின் பிரதமராக தேர்ந்தெடுக்கப்பட்ட திரு. ஜஸ்டின் ரூடோவுடன் பிரதமர் மோடி தொலைபேசி மூலம் உரையாடல்

கனடாவின் பிரதமராக தேர்ந்தெடுக்கப்பட்டவரும் லிபரல் கட்சியின் தலைவருமான திரு. ஜஸ்டின் ரூடோவுடன் பித்தமர் திரு. நரேந்திர மோடி தொலைபேசி மூலம் உரையாடினார். கனடாவில் அண்மையில் நடந்த பொதுத் தேர்தலில் லிபரல் கட்சி வெற்றிப் பெற்றது குறித்து பிரதமர் திரு. ரூடோவிற்கு பாராட்டு தெரிவித்தார். கனடாவை வளர்ச்சிப் பாதைக்கு கொண்டுச் செல்வதற்கான புதிய பொறுப்புகளைப் பெற்றமைக்காக திரு. ரூடோவை பிரதமர் பாராட்டினார். கனடா நாட்டில் சென்ற ஆண்டு ஏப்ரல் மாதம் தாம் பயணம் மேற்கொண்ட போது திரு. ரூடோவை சந்தித்தது குறித்து பிரதமர் நினைவு கூர்ந்தார். குடியாட்சி, சட்டங்களை போற்றுதல், மக்களுக்கு இடையேயான உறவுகள் ஆகியவற்றில் இந்தியாவும் கனடாவும் ஒருமித்த கருத்தை கொண்டுள்ளன என்று பிரதமர் அப்போது குறிப்பிட்டார். கனடாவுடனான உறவுகளுக்கு உயர் முன்னுரிமை அளிக்கப்படுவது மற்றும் உறவுகளை மேலும் பலப்படுத்துவது ஆகியவற்றில் இந்தியா மிகுந்த அக்கறை கொண்டுள்ளது என்றும் கூறினார். பிரதமரின் பாராட்டுதலுக்கு திரு. ரூடோ நன்றி தெரிவித்தார். இந்தியாவிற்கும் கனடாவிற்கும் இடையேயான உறவுகளை மேலும் வலுப்படுத்தவும் அரசியல் பொருளாதாரம், பாதுகாப்பு ஆகிய பிரிவுகளில் கூட்டுறவை மேம்படுத்தவும் பிரதமருடன் இணைந்து செயல்பட விரும்புவதாக திரு. ரூடோ தெரிவித்தார். திரு. ரூடோ இந்தியாவிற்கு பயணம் மேற்கொள்ள பிரதமர் அவருக்கு அழைப்பு விடுத்தார். இந்த அழைப்பை திரு. ரூடோ ஏற்றுக் கொண்டார். வரவிருக்கும் ஜி-20 மற்றும் சி ஓ பி உச்சி மாநாடுகளில் சந்திக்க இரு தலைவர்களும் ஒப்புக் கொண்டனர்.
பிரதமர் புதுதில்லியில் புதிய தொல்லியல் ஆய்வு அமைப்பின் தலைமையிடத்தை  திறந்து வைக்கிறார்.

பிரதமர் திரு. நரேந்திர மோடி நாளை (12.07.2018) புதுதில்லியில் திலக் மார்கில் அமைக்கப்பட்டுள்ள இந்திய தொல்லியல் ஆய்வுத் துறையின் புதிய தலைமையிட கட்டிடத்தை திறந்து வைக்கிறார். இந்த புதிய தலைமையிடக் கட்டிடத்தில் குறைந்த அளவு மின்சாரத்தை பயன்படுத்தக்கூடிய விளக்கொளியும், மழைநீர் சேகரிப்பு அமைப்பு உள்ளிட்ட அதிநவீன அம்சங்கள் அடங்கியுள்ளன. இந்தக் கட்டிடத்தில் 1.5 லட்சம் நூல்களையும் பத்திரிகைகளையும் கொண்ட மத்திய தொல்லியல் நூலகமும் செயல்படும்.
சவுதி அரேபியாவின் மன்னர் அப்துல்லா மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்

“மன்னர் அப்துல்லாவின் மறைவினால், அந்நாட்டின் வளர்ச்சிக்கு முக்கிய பங்குவகித்த ஒருவரை நாம் இழந்துவிட்டோம். நான் அவர் மறைவிற்கு இரங்கல் தெரிவித்துகொள்கிறேன். நாட்டை வழி நடத்தும் மன்னரின் மறைவினால் மிகவும் சோகத்தில் ஆழ்ந்துள்ள சவுதி அரேபிய மக்களுக்கு நாம் துணை நிற்போம். சில நாட்களுக்கும் முன்னர், நான் இளவரசர் சல்மானுடன் பேசினேன், அப்போது நான் மன்னர் அப்துல்லாவின் உடல் நலன் குறித்து விசாரித்தேன். மன்னர் அப்துல்லா மறைவு செய்தி வருத்தத்தை அளிக்கிறது” என்று கூறியுள்ளார்.
குஜராத் மாநிலம் உதயமான தினத்தையொட்டி  அம்மாநில மக்களுக்கு பிரதமர் வாழ்த்து

குஜராத் மாநிலம் உதயமான தினத்தையொட்டி அம்மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். டுவிட்டரில் பிரதமர் விடுத்துள்ள வாழ்த்துச் செய்தியில்; "குஜராத் மாநிலம் உருவான தினத்தில், குஜராத் மக்களுக்கு எனது வாழ்த்துக்கள். மகாத்மா காந்தி, சர்தார் படேல் போன்ற பல்வேறு தலைவர்களின் கொள்கைகளால் ஈர்க்கப்பட்டு, அவர்களின் சாதனைகளுக்காக குஜராத் மக்களால் பெரிதும் போற்றப்படுகிறார்கள். வரும் ஆண்டுகளில் குஜராத் மாநிலம் முன்னேற்றப் பாதையில் செல்லும் என்று குறிப்பிட்டுள்ளார். " மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821677
நாட்டு மக்களுக்கு பிரதமரின் கிறிஸ்துமஸ் வாழ்த்து

கிறிஸ்துமஸ் திருநாளை முன்னிட்டு, நாட்டு மக்களுக்கு பிரதமர் திரு. நரேந்திர மோடி தமது வாழ்த்துக்களை தெரிவித்துள்ளார். ஒவ்வொருவருக்கும் தமது மகிழ்ச்சியான கிறிஸ்துமஸ் வாழ்த்துக்களை தெரிவித்துக் கொள்வதாகவும், இயேசு கிறிஸ்துவின் உன்னத போதனைகளையும், கருணையுடன் கூடிய சமத்துவ சமுதாயத்தை உருவாக்க வேண்டும் என்ற அவரது முயற்சிகளையும் நாம் நினைவில் கொள்ள வேண்டும் என்றும் தமது வாழ்த்துச் செய்தியில் பிரதமர் குறிப்பிட்டுள்ளார்.
சுகோய் போர் விமானம் மூலம் வானிலிருந்து பிரம்மோஸ் ஏ.எல்.சி.எம் ஏவுகணை  வெற்றிகரமாக முதல் முறை பரிசோதிக்கப்பட்டதற்கு பிரதமர் மகிழ்ச்சி

‘எஸ்.யு.–30‘ ரக போர் விமானம் மூலம் பிரம்மோஸ் ஏ.எல்.சி.எம் (வானில் இருந்து செலுத்தப்படும் சீர் வேக ஏவுகணை) ஏவுகணையை வெற்றிகரமாக விண்ணில் செலுத்தியதை முன்னிட்டு பிரதமர் திரு. நரேந்திர மோடி மகிழ்ச்சி தெரிவித்துள்ளார். இந்த சாதனையை நிகழ்த்திய குழுவினருக்கு தனது வாழ்த்துகளை தெரிவித்துள்ளார். “சுகோய் (எஸ்.யு.–30) ரக போர் விமானம் மூலம் பிரம்மோஸ் ஏ.எல்.சி.எம் ஏவுகணையை வெற்றிகரமாக விண்ணில் செலுத்திய செய்தி மகிழ்ச்சி அளிக்கிறது. இந்த சாதனையை நிகழ்த்திய குழுவினருக்கு எனது வாழ்த்துகள்” என்று பிரதமர் தனது வாழ்த்து செய்தியில் தெரிவித்துள்ளார்.
சூரிய மின்சக்தித் துறையில் இந்தியா- உஸ்பெகிஸ்தான் புரிந்துணர்வு ஒப்பந்தம்: மத்திய அமைச்சரவை ஒப்புதல்

சூரிய மின்சக்தித் துறையில் இந்தியா, உஸ்பெகிஸ்தான் நாடுகளுக்கிடையே புரிந்துணர்வு ஒப்பந்தம் மேற்கொள்வதற்கு, பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டுள்ளது. மத்திய புதிய, புதுப்பிக்கத்தக்க எரிசக்தி அமைச்சகத்தின் தேசிய சூரிய மின்சக்தி நிறுவனமும், உஸ்பெகிஸ்தானின் சர்வதேச சூரிய மின்சக்தி நிறுவனமும் • சூரிய ஒளிமின்னழுத்தம் • சேமிப்பதற்கான தொழில்நுட்பங்கள் • தொழில்நுட்பப் பரிமாற்றம் ஆகிய துறைகளில் ஆராய்ச்சி/ செயல் விளக்கம்/ சோதனைத் திட்டங்களைக் கண்டறிவது இந்தப் புரிந்துணர்வு ஒப்பந்தத்தின் முக்கிய நோக்கமாகும். இரு நாடுகளின் பரஸ்பர ஒத்துழைப்பின் அடிப்படையில், சர்வதேச சூரியசக்தி கூட்டணியின் உறுப்பு நாடுகளில் சோதனை முயற்சியில் திட்டங்களை செயல்படுத்துவதற்கு இருதரப்பும் பணியாற்றும். மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1690263
அசாமுக்கு அனுகூலம் & உலகளாவிய முதலீட்டாளர்கள்  உச்சிமாநாடு 2018 தொடக்க விழாவில் பேசுகிறார் பிரதமர்

குவஹாத்தியில் நாளை நடைபெறும் அசாமுக்கு அனுகூலம் & உலகளாவிய முதலீட்டாளர்கள் உச்சி மாநாடு 2018 தொடக்க விழாவில் பிரதமர் திரு. நரேந்திர மோடி உரையாற்றுகிறார். இரண்டு நாட்கள் நடைபெறும் இந்த உச்சிமாநாடு அசாம் மாநில அரசு மேற்கொண்டுள்ள இதுவரையில்லாத மிகப்பெரிய முதலீட்டு மேம்பாட்டு மற்றும் வசதி முயற்சியாக இருக்கும். இந்த உச்சிமாநாடு முதலீட்டாளர்களுக்கு அசாம் அளிக்கும் புவி&யுக்தி சாதகங்களை எடுத்துக்கூறுவதை நோக்கமாகக் கொண்டதாகும். தெற்கு மற்றும் தென்கிழக்கு ஆசியாவில் வளரும் பொருளாதாரங்களுக்கு ஏற்றுமதி சார்ந்த உற்பத்தி மற்றும் சேவைகள் அடிப்படையில் மாநிலம் அளிக்கும் நிரூபிக்கப்பட்ட உற்பத்தி வாய்ப்புகளை இந்த நிகழ்வு எடுத்துக்காட்டும். மின்சாரம், வேளாண்மை மற்றும் உணவு பதப்படுத்துதல், தகவல் தொழில்நுட்பம் மற்றும் தகவல் தொழில்நுட்பம் சார்ந்த சேவைகள், நீர் போக்குவரத்து மற்றும் துறைமுக நகரியங்கள், பிளாஸ்டிக் மற்றும் பெட்ரோ கெமிக்கல்ஸ், மருந்து உற்பத்தி மற்றும் மருத்துவக் கருவிகள், கைத்தறி மற்றும் கைவினைகள், சுற்றுலா, உபசரிப்பு மற்றும் நல்வாழ்வு, உள்நாட்டு விமானப் போக்குவரத்து மற்றும் பெட்ரோலியம் மற்றும் இயற்கை எரிவாயு ஆகியவற்றில் மாநிலத்தில் உள்ள முதலீட்டு வாய்ப்புகளில் கண்ணோட்டம் கொண்டு இந்த உச்சிமாநாடு எடுத்துக் காட்டும்.
தெலங்கானா மற்றும் ஆந்திர பிரதேச முதல்வர்களுடன் பிரதமர் பேச்சு

கனமழை காரணமாக தெலங்கானா மற்றும் ஆந்திர பிரதேச மாநிலங்களில் ஏற்பட்டுள்ள நிலவரம் குறித்து, தெலங்கானா முதல்வர் திரு.சந்திரசேகர ராவ் மற்றும் ஆந்திர பிரதேச முதல்வர் திரு.ஜெகன் மோகன் ரெட்டி ஆகியோரிடம் பிரதமர் திரு.நரேந்திர மோடி பேசினார். இது குறித்து அவர் டிவிட்டரில் விடுத்துள்ள பதிவில், ‘‘ தெலங்கானா மற்றும் ஆந்திர பிரதேசத்தின் கனமழை நிலவரம் குறித்து @TelanganaCMO KCR மற்றும் AP CM @ysjagan ஆகியோருடன் பேசினேன். மீட்பு மற்றும் நிவாரண பணியில் மத்திய அரசு முடிந்தளவு உதவி அளிக்கும் என உறுதியளித்தேன். கனமழையால் பாதிக்கப்பட்ட மக்கள் பற்றியே என் எண்ணங்கள் உள்ளன’’ என குறிப்பிட்டுள்ளார்.
பினாமி சொத்து பரிமாற்றங்கள் தடுப்புச் சட்டம் 1988-ன்கீழ் நடுவர் ஆணையம் அமைக்கவும், மேல் முறையீட்டு நடுவர் மன்றம் உருவாக்கவும் அமைச்சரவை ஒப்புதல்

பினாமி சொத்து பரிமாற்றங்கள் தடுப்புச் சட்டம் 1988-ன்கீழ் நடுவர் ஆணையம் அமைக்கவும், மேல் முறையீட்டு நடுவர் மன்றம் உருவாக்கவும் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. சிறப்பு அம்சங்கள்: நடுவர் மன்ற ஆணையத்தை அமைப்பதோடு கூடுதலாக மூன்று அமர்வுகள் மற்றும் பினாமி சொத்து பரிமாற்றச் சட்டத்தின்கீழ் மேல் முறையீட்டு நடுவர் மன்றம் அமைப்பது. நடுவர் மன்ற ஆணையம், ஆணையத்திற்கான அமர்வுகள், மேல்முறையீட்டு நடுவர் மன்றம் ஆகியவற்றுக்கு அதிகாரிகள் மற்றும் ஊழியர்களை வழங்குவது, வருமானவரித் துறை மற்றும் மத்திய வரிகள் வாரியத்தின் தற்போதுள்ள பதவிகள் மற்றும் நிலைகளுக்கு ஏற்பவே புதிய பதவிகள் இருக்கும். நடுவர் மன்ற ஆணையமும், மேல் முறையீட்டு நடுவர் மன்றமும் தேசிய தலைநகர் தில்லி பிரதேசத்திலிருந்து செயல்படும். நடுவர் மன்ற ஆணையத்தின் அமர்வுகள் கொல்கத்தா, மும்பை, சென்னை ஆகிய இடங்களிலிருந்து செயல்படும். உத்தேச நடுவர்மன்ற ஆணையத்தின் தலைவருடன் கலந்தாலோசித்தபின், இது தொடர்பாக தேவையான அறிவிக்கை வெளியிடப்படும். பயன்கள்: நடுவர் மன்ற ஆணையத்திற்கு பரிந்துரைக்கப்படும் வழக்குகளை நன்கு நிர்வகிக்கவும், இந்த ஆணையத்தின் உத்தரவுக்கு எதிராக தாக்கல் செய்யப்படும் மேல் முறையீடுகளை விரைந்து பைசல் செய்யவும் இந்த ஒப்புதல் பயனளிப்பதாக இருக்கும். பினாமி சொத்துகள் பரிமாற்ற தடுப்புச் சட்டத்தின்கீழ் நிர்வாக செயல்பாட்டு ஆய்வின் முதல் கட்டமாக நடுவர் மன்ற ஆணையம் அமைப்பது இருக்கும். பினாமி சொத்துக்கள் பரிமாற்றத் தடுப்புச் சட்டத்தின்கீழ் நடுவர் மன்ற ஆணையம் நிறைவேற்றிய உத்தரவுக்கு எதிராக மேல்நிலை முறையீட்டு நிறுவனம் கூடுதலாக மற்றொரு அமைப்பையும் உருவாக்கிக் கொள்ளலாம்.
இந்தியாவிற்கும் மொராக்கோவிற்கும் இடையே பயங்கரவாதத்திற்கு எதிரான கூட்டு செயல்பாட்டுக்குழு அமைப்பதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

இந்தியாவிற்கும் மொராக்கோவிற்கும் இடையே பயங்கரவாதத்திற்கு எதிரான கூட்டு செயல்பாட்டுக்குழு அமைப்பதற்கான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை கூட்டத்தில் ஒப்புதல் அளிக்கப்பட்டுள்ளது. பயங்கரவாத தாக்குதல் தொடர்பான வழக்குகளை எதிர்கொள்ள பயங்கரவாதத்திற்கு எதிரான இந்தியாவிற்கும் மொராக்கோவிற்கும் இடையேயான கூட்டு செயல்பாட்டுக்குழு உதவியாக இருக்கும். எனவே, புரிந்துணர்வு ஒப்பந்தம் பயங்கரவாத நடவடிக்கைகள் குறித்த தகவல்களைப் பெறுவதற்கும், பரிமாறிக் கொள்வதற்கும் அடிப்படையாக அமையும்.
இந்தியப் பங்குகள் பரிவர்த்தனை வாரியத்திற்கும் மங்கோலியாவின் நிதி ஒழுங்குமுறை ஆணையத்திற்கும் இடையே கையெழுத்திட உத்தேசித்திருக்கும் இருதரப்பு புரிந்துணர்வு ஒப்பந்தத்திற்கு  அமைச்சரவை ஒப்புதல் அளித்துள்ளது

பிரதமர் திரு நரேந்திர மோடி, தலைமையில் இன்று நடைபெற்ற மத்திய அமைச்சரவை இந்தியப் பங்குகள் பரிவர்த்தனை வாரியத்திற்கும் மங்கோலியாவின் நிதி ஒழுங்குமுறை ஆணையத்திற்கும் (எஃப்ஆர்சி) இடையே கையெழுத்திட உத்தேசித்திருக்கும் இருதரப்பு புரிந்துணர்வு ஒப்பந்தத்திற்கு ஒப்புதல் அளித்துள்ளது. பங்குகள் ஆணையங்களின் பலதரப்பு புரிந்துணர்வு ஒப்பந்தங்களுக்கான சர்வதேச அமைப்பின் இணை கையெழுத்தாளராக செபி போன்று எஃப்ஆர்சி-யும் உள்ளது. இருப்பினும் இந்த அமைப்பு தொழி்ல்நுட்ப உதவிகளை வழங்குவதற்கான வாய்ப்பில்லை. தற்போதைய உத்தேச இருதரப்பு பரிந்துணர்வு ஒப்பந்தம் பங்குச்சந்தைகள் தொடர்பான சட்டங்களை தீவிரவமாக அமல்படுத்துவதற்கு தேவையான தகவல்களை பகிர்வதற்கான பங்களிப்பை வலுப்படுத்தும். மேலும், தொழில்நுட்ப உதவித் திட்டத்தை உருவாக்கவும் உதவி செய்யும். மூலதனச் சந்தை, திறன் கட்டமைப்புச் செயல்பாடுகள், ஊழியர்களுக்கான பயிற்சித் திட்டங்கள்போன்றவை தொடர்பான விஷயங்கள் குறித்து விவாதிக்க தொழில்நுட்ப உதவித்திட்டம் பயன்படும். மேலும் விவரங்களுக்கு இந்த ஆங்கி்ல செய்திக் குறிப்பைக் காணவும் https://pib.gov.in/PressReleasePage.aspx?PRID=1814819 —-
சர்தார் படேல் நினைவு தினம் – பிரதமர் அஞ்சலி

சர்தார் வல்லபபாய் படேல் நினைவு தினத்தை முன்னிட்டு பிரதமர் திரு. நரேந்திர மோடி அஞ்சலி செலுத்தினார். இந்த தினத்தில் சர்தார் படேல் நாட்டுக்கு ஆற்றிய அருந்தொண்டினையும் ஒற்றுமை மற்றும் ஒருமைப்பாடு குறித்த அவரது போதனைகளையும் பிரதமர் நினைவு கூர்ந்தார். “சர்தார் படேல் நினைவு தினத்தன்று நான் அவருக்கு அஞ்சலி செலுத்துகிறேன். இந்த தருணத்தில் அவர் நாட்டுக்கு ஆற்றிய அருந்தொண்டினையும் ஒற்றுமை மற்றும் ஒருமைப்பாடு குறித்த அவரது போதனைகளையும் நாம் நினைவு கூறுவோம்”, என்று பிரதமர் கூறியுள்ளார்.
இந்தியாவில் செமி கண்டக்டர்கள் மற்றும் காட்சிப்படுத்தும் மின்னணு சாதனங்கள் உற்பத்திச்  சூழலை மேம்படுத்துவதற்கான திட்டத்திற்கு அமைச்சரவை ஒப்புதல் அளித்துள்ளது

தற்சார்பு இந்தியா தொலைநோக்குத் திட்டத்தை மேலும், தீவிரப்படுத்தவும், மின்னணு சாதனங்கள் வடிவமைப்பு மற்றும் உற்பத்திக்கான உலகளாவிய குவிமையமாக இந்தியாவை நிலை நிறுத்தவும் நீடித்து உழைக்கவல்ல செமி கண்டக்டர் மற்றும் காட்சிப்படுத்தும் மின்னணு சாதனங்கள் உற்பத்திச் சூழலை மேம்படுத்த விரிவானத் திட்டத்திற்குப் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. செமி கண்டக்டர் மற்றும் காட்சிப்படுத்தும் மின்னணு சாதனங்களை உற்பத்தி செய்யும் மற்றும் வடிவமைக்கும் நிறுவனங்களுக்கு உலகளாவிய போட்டித் தன்மையுடன் ஊக்கத்தொகையை இந்தத் திட்டம் வழங்கும். உத்திகள் வகுத்தலில் முக்கியத்துவம் வாய்ந்த மற்றும் பொருளாதாரத்தில் தற்சார்பான இந்தியாவின் தொழில்நுட்ப தலைமைத்துவத்திற்கு இது வழிவகுக்கும். தொழில்துறையில் 4.0 டிஜிட்டல் மாற்றத்தின் அடுத்தக் கட்டத்திற்கு செமி கண்டக்டர்களும் காட்சிப்படுத்தும் சாதனங்களும். நவீன மின்னணு துறைக்கு அடித்தளம் அமைப்பவையாகும். இது அதிகப்படியான முதலீடுகள், அதிகபட்ச பொறுப்பு போன்றவற்றைக் கொண்டதாகும். ரூ.76,000 கோடி (பத்து பில்லியனுக்கும் அதிகமான அமெரிக்க டாலர்) ஒதுக்கீட்டுடனான மின்னணு சாதனங்கள், உபகரணங்களை ஒன்றிணைத்தல், முழுமையாக தயாரிக்கப்பட்ட பொருள்கள் உட்பட இந்தத் திட்டத்தின் வழங்கல் தொடரில் ஒவ்வொரு பகுதிக்கும் மத்திய அரசு ஊக்கத்தொகை அறிவித்துள்ளது. ஒட்டுமொத்தமாக செமி கண்டக்டர்களை அடித்தளமாகக் கொண்டு மின்னணு சாதனங்கள் உற்பத்திக்கான குவி மையமாக இந்தியாவை நிலைநிறுத்த ரூ.2,30,000 கோடி (30 பில்லியன் அமெரி்க்க டாலர்) நிதியுதவி வழங்க மத்திய அரசு உறுதி பூண்டுள்ளது. மேலும் விவரங்களுக்கு இந்த ஆங்கிலச் செய்திக்குறிப்பைக் காணவும் https://pib.gov.in/PressReleasePage.aspx?PRID=1781723 —–
மத்திய அரசு ஊழியர்கள் மற்றும் ஓய்வூதியர்களுக்கு 01.07.2022 முதல் நிலுவையில் உள்ள அகவிலைப்படியின் கூடுதல் தவணையை விடுவிக்க  மத்திய அமைச்சரவை ஒப்புதல் அளித்துள்ளது

2022 ஜூன் மாதத்துடன் முடிவடைந்த காலத்திற்கான அகில இந்திய நுகர்வோர் விலைக்குறியீட்டு எண்ணின் 12 மாத சராசரியில் அதிகரித்த சதவீதத்தின் அடிப்படையில் 01.07.2022 முதல் நிலுவையில் உள்ள மத்திய அரசு ஊழியர்கள் மற்றும் ஓய்வூதியர்களுக்கான அகவிலைப்படியின் கூடுதல் தவணையை விடுவிக்க மத்திய அமைச்சரவை ஒப்புதல் அளித்துள்ளது. இதையடுத்து மத்திய அரசு ஊழியர்களும், ஓய்வூதியர்களும் அகவிலைப்படி மற்றும் அகவிலை நிவாரண உயர்வு தொகையை 01.07.2022 முதல் கணக்கிட்டு பெறுவார்கள். அகவிலைப்படி உயர்வு காரணமாக மத்திய அரசுக்கு ஆண்டுக்கு ரூ.6,591.36 கோடி கூடுதல் நிதி செலவாகும் என்று மதிப்பிடப்பட்டுள்ளது. 2022-23 நிதியாண்டில் ரூ.4,394.24 கோடி (அதாவது 2022 ஜூலை முதல் 2023 பிப்ரவரி வரையிலான 8 மாத காலத்திற்கு) செலவாகும். ஓய்வூதியர்களுக்கு அகவிலைப்படி நிவாரண அதிகரிப்பு காரணமாக ஆண்டுக்கு ரூ.6,261.20 கோடி செலவாகும் என மதிப்பிடப்பட்டுள்ளது. 2022-23 நிதியாண்டில் ரூ.4,174.12 கோடி (அதாவது 2022 ஜூலை முதல் 2023 பிப்ரவரி வரையிலான 8 மாத காலத்திற்கு) செலவாகும். அகவிலைப்படி மற்றும் அகவிலை நிவாரணம் என இரண்டுக்கும் சேர்த்து ஆண்டுக்கு ரூ.12,852.56 கோடி செலவாகும். 2022-23 நிதியாண்டில் ரூ.8,568.36 கோடி (அதாவது 2022 ஜூலை முதல் 2023 பிப்ரவரி வரையிலான 8 மாத காலத்திற்கு) செலவாகும்.
“ரன் ஃபார் ரியோ” ஓட்டத்தை பிரதமர் துவக்கி வைத்தார் நாட்டிற்கு உங்களின் முழு திறமையை அளியுங்கள்; வீரர்களிடம் பிரதமர் கோரிக்கை

புது தில்லியில் உள்ள மேஜர் தியான் சந்த் தேசிய விளையாட்டு அரங்கில் “ரன் ஃபார் ரியோ” நிகழ்ச்சியை பிரதமர் திரு நரேந்திர மோடி கொடி அசைத்து துவக்கி வைத்தார். ஒவ்வொரு இந்திய வீரரும் தனது இடத்தை பிடிக்க கடினமாக உழைத்து உள்ளனர். ரியோ ஒலிம்பிக்ஸ் போட்டியில், அவர்கள் கண்டிப்பாக தங்களின் முழு திறனை பயன்படுத்தவார்கள். உலகம் முழுவதிலும் உள்ள மக்களின் மனதை இந்திய வீரர்கள் வென்று, இந்தியாவின் திறமையை உலகிற்கு உணர்த்துவார்கள் என்று நம்புவதாக பிரதமர் கூறினார். 2020 டோக்கியோ ஒலிம்பிக்ஸ் போட்டிக்கு தேசம் இப்போதே தன்னை தயார் செய்துக் கொள்ள வேண்டும். நாட்டின் ஒவ்வொரு மாவட்டத்திலும் இருந்து, ஒரு வீரராவது தேர்வு செய்யப்படுவதை உறுதி செய்யவேண்டும் என்று பிரதமர் கேட்டுக் கொண்டார். அங்குள்ள சூழலுக்கு பழகிக்கொள்ளும் வகையில், இம்முறை பங்குபெற உள்ள வீரர்களை முன்கூட்டியே அனுப்பிவைக்கப்பட்டுள்ளனர். என்று பிரதமர் கூறினார். ஒலிம்பிக்சில் பங்கேற்க உள்ள அனைத்து வீரர்களுக்கும் தனது வாழ்த்துகளை தெரிவித்துக்கொண்ட பிரதமர், விளையாட்டு வாழ்கையின் தேவையாகும். அனைவரும் விளையாடுவோம், அனைவரும் ஒளிர்வோம் என்றார். ஒலிம்பிக்ஸ் சிற்றேட்டை வெளியிட்ட பிரதமர், “ரன் ஃபார் ரியோ” ஓட்டத்தை கொடி அசைத்து துவக்கி வைத்தார்.
ஜி.எஸ்.டி. மசோதாக்களுக்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையிலான மத்திய அமைச்சரவை ஜி.எஸ்.டி. தொடர்பான பின்வரும் மசோதாக்களுக்கு ஒப்புதல் அளித்துள்ளது : மத்திய சரக்குகள் மற்றும் சேவைகள் வரி மசோதா 2017 (சி.ஜி.எஸ்.டி மசோதா) ஒருங்கிணைக்கப்பட்ட சரக்குகள் மற்றும் சேவைகள் வரி மசோதா 2017 (ஐ.ஜி.எஸ்.டி மசோதா) யூனியன் பிரதேச சரக்குகள் மற்றும் சேவைகள் வரி மசோதா 2017 (யூ.டி..ஜி.எஸ்.டி மசோதா) சரக்குகள் மற்றும் சேவைகள் வரி (மாநிலங்களுக்கு இழப்பீடு) மசோதா 2017 (இழப்பீட்டு மசோதா) மேற்படி நான்கு மசோதாக்களும் முன்னதாக ஜி.எஸ்.டி. கவுன்சிலால் கடந்த ஆறு மாதங்களாக நடத்தப்பட்ட 12 கூட்டங்களில் பகுதிவாரியாக விவாதிக்கப்பட்டு ஒப்புதல் அளிக்கப்பட்டவை. மாநிலத்துக்குள் சரக்குகள் அல்லது சேவைகள் வழங்குதல் அல்லது இரண்டுக்கும் மத்திய அரசால் வரி விதித்து வசூலிக்கப்படுவதற்கு சி.ஜி.எஸ்.டி. மசோதா வகை செய்கிறது. மற்றொருபுறத்தில், மாநிலங்களுக்கு இடையில் சரக்குகள் மற்றும் சேவைகள் வழங்குதல் அல்லது இரண்டுக்கும் மத்திய அரசால் வரி விதித்து வசூல் செய்வதற்கு ஐ.ஜி.எஸ்.டி. மசோதா வகை செய்கிறது. சட்டப்பேரவைகள் இல்லாத யூனியன் பிரதேசத்துக்குள் சரக்குகள் மற்றும் சேவைகள் அளிப்பதற்கு வரி விதித்து வசூல் செய்வதற்கு யூ.டி.ஜி.எஸ்.டி. வகை செய்கிறது. யூனியன் பிரதேச ஜி.எஸ்.டி., மாநிலங்களின் சரக்குகள் மற்றும் சேவைகள் வரியை (எஸ்.ஜி.எஸ்.டி.) போன்றதாக இருக்கும். மாநிலத்துக்குள் சரக்குகள் மற்றும் சேவைகள் அளித்தல் அல்லது இரண்டுக்கும் மாநிலங்கள் / யூனியன் பிரதேசங்கள் வரி விதித்து வசூல் செய்வதாக இது இருக்கும். சரக்குகள் மற்றும் சேவைகள் வரியை அமல் செய்வதால் மாநிலங்களுக்கு ஏற்படும் வருவாய் இழப்பை ஈடுகட்டுவதற்காக இழப்பீட்டு மசோதா வகை செய்கிறது. அரசியல் சாசனத்தின் (நூற்றி ஒன்றாவது திருத்தம்) சட்டம் 2016 பிரிவு 18-ன்படி ஐந்தாண்டு காலத்துக்கு இது வழங்கப்படும். பின்னணி : மிகப்பெரிய சீர்திருத்தங்களில் ஒன்றாக உள்ள ஜி.எஸ்.டி.யை கூடிய விரைவில் அறிமுகம் செய்வதில் அரசு உறுதியாக உள்ளது. ஜி.எஸ்.டி.யை தொடங்கும் தேதியை ஜூலை 1 என்று ஜி.எஸ்.டி. கவுன்சில் முடிவு செய்துள்ளது. தொழில் வர்த்தகத் துறையினருக்கு ஜி.எஸ்.டி.யின் விதிகளை விளக்குவதற்கு நாடு தழுவிய அளவில் பிரச்சார முயற்சிகள் மேற்கொள்ளப்படும் என்று நிதியமைச்சர் தமது பட்ஜெட் உரையில் குறிப்பிட்டிருந்தார்.
காமன்வெல்த் விளையாட்டுக்கள் 2018-ல் பதக்கம் வென்ற டேபிள் டென்னிஸ் வெற்றியாளர்களுடன் பிரதமர் கலந்துரையாடினார்

காமன்வெல்த் விளையாட்டுக்கள் 2018-ல் பதக்கம் வென்ற டேபிள் டென்னிஸ் வெற்றியாளர்களுடன் பிரதமர் திரு. நரேந்திர மோடி இன்று (30.07.2018) கலந்துரையாடினார். புதுதில்லியில் உள்ள நாடாளுமன்ற இல்லத்தில் பிரதமர் இவர்களை சந்தித்தார். சர்வதேச அரங்கில் அவர்களின் சிறப்பு மிக்க செயல்பாட்டிற்காக பதக்கம் வென்றவர்களை பிரதமர் பாராட்டினார். அவர்களின் செயல்பாடு ஒட்டுமொத்த தேசத்தையும் பெருமிதம் அடையச் செய்திருப்பதாக அவர் மேலும் கூறினார். இந்தியாவின் சிறிய நகரங்களிலிருந்தும் விளையாட்டு திறனாளர்கள் உருவாகியிருப்பதற்கு மகிழ்ச்சி தெரிவித்த பிரதமர் இவர்களை தொடர்ச்சியாக வளர்ப்பது அவசியம் என்று வலியுறுத்தினார். பெட்ரோலியம், இயற்கை எரிவாயுத் துறை அமைச்சர் திரு. தர்மேந்திர பிரதான், இளைஞர் நலன் மற்றும் விளையாட்டுக்கள் துறை இணையமைச்சர் (தனிப்பொறுப்பு) கர்னல் ராஜவர்தன் ரத்தோர் ஆகியோரும் இந்த நிகழ்ச்சியில் பங்கேற்றனர்.
குஜராத்தை சேர்ந்த மாவட்ட பஞ்சாயத்து உறுப்பினர்களுடன் பிரதமர் சந்திப்பு

குஜராத்தை சேர்ந்த மாவட்ட பஞ்சாயத்து உறுப்பினர்களை பிரதமர் திரு நரேந்திர மோடி இன்று சந்தித்தார். கிராமங்களில் வாழ்க்கைத் தரம் மற்றும் உள்கட்டமைப்பை மேம்படுத்துவது குறித்த அவர்களது கருத்துகளை அவர் பாராட்டினார். “குஜராத்தை சேர்ந்த மாவட்ட பஞ்சாயத்து உறுப்பினர்களுடனான சிறப்பான சந்திப்பு இன்று நடைபெற்றது. கிராமங்களில் வாழ்க்கைத் தரம் மற்றும் உள்கட்டமைப்பை மேம்படுத்துவது குறித்த ஆழமான கருத்துகளை அவர்கள் கொண்டுள்ளனர்,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
மனதின் குரல் நிகழ்ச்சிக்கு யோசனைகளையும், கருத்துகளையும் பகிருமாறு பிரதமர் கோரிக்கை

வரும் ஆகஸ்ட் 28, 2022 அன்று காலை 11 மணிக்கு ஒலிபரப்பப்படவுள்ள மனதின் குரல் நிகழ்ச்சிக்கு யோசனைகளையும், கருத்துகளையும் பகிருமாறு பிரதமர் திரு நரேந்திர மோடி பொது மக்களைக் கேட்டுக் கொண்டுள்ளார். மைகவ் (MyGov), நமோ செயலியில் பொதுமக்கள் தங்கள் கருத்துக்களைப் பகிரலாம், அல்லது 1800-11-7800 என்ற தொலைபேசி எண்ணிற்கு தொடர்பு கொண்டு செய்திகளை பதிவிடலாம். மைகவ் தளத்தின் மின் இணைப்பைப் பகிர்ந்து, பிரதமர் ட்விட்டர் செய்தியில் பதிவிட்டிருப்பதாவது: “ஆகஸ்ட் 28-ஆம் தேதி ஒலிபரப்பப்படவுள்ள வரவிருக்கும் மனதின் குரல் #MannKiBaat நிகழ்ச்சிக்கான யோசனைகளையும், கருத்துகளையும் ஆவலோடு எதிர்நோக்குகிறேன். மைகவ் (MyGov) அல்லது நமோ செயலியில் பகிருங்கள். இது தவிர 1800-11-7800 என்ற தொலைபேசி எண்ணிற்கு தொடர்பு கொண்டு உங்கள் செய்திகளை பதிவிடுங்கள். https://www.mygov.in/group-issue/inviting-ideas-mann-ki-baat-prime-minister-narendra-modi-28th-august-2022/?target=inapp&type=group_issue&nid=333371”
இணைய பாதுகாப்பு தொடர்பாக இந்தியா மற்றும் வியட்நாம் இடையே கையெழுத்தான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்.

பிரதமர் திரு நரேந்திர மோடி அவர்கள் தலைமையிலான மத்திய அமைச்சரவை, இந்தியா மற்றும் வியட்நாம் இடையே, இணைய பாதுகாப்பு தொடர்பாக கையெழுத்தான புரிந்துணர்வு ஒப்பந்தத்துக்கு ஏற்பளித்தது. இந்திய கணிணி அவசர பாதுகாப்புக் குழு மற்றும் பொது பாதுகாப்பு, இணைய பாதுகாப்புத் துறை, வியட்நாம் இடையே 3 செப்டம்பர் 2016 அன்று ஹானோய் நகரில் கையெழுத்தானது. இணைய குற்றங்களை கண்டுபிடிப்பது, தடுப்பது, தீர்வு காண்பது ஆகிய துறைகளில் இரு நாடுகளிடையே நெருக்கமான ஒத்துழைப்பு ஏற்படுத்த இந்த புரிந்துணர்வு ஒப்பந்தம் உதவும். இந்த ஒப்பந்தம் செயல்படுத்தப்படுவதால், இரு தரப்புக்கும் இணைய பாதுகாப்புத் துறையில் இந்தியா மற்றும் வியட்நாமுக்கு பெரும் பலன் ஏற்படும்.
பர்மிங்ஹாம் காமன்வெல்த் போட்டிகளில் வெள்ளிப் பதக்கம் வென்ற பேட்மின்டன் குழுவினருக்கு பிரதமர் வாழ்த்து

பர்மிங்ஹாம் காமன்வெல்த் போட்டிகள் 2022-இல் வெள்ளிப் பதக்கம் வென்ற பேட்மின்டன் குழுவினருக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் வெளியிட்டுள்ள தொடர்ச்சியான ட்விட்டர் பதிவுகளில் தெரிவித்திருப்பதாவது: “பர்மிங்ஹாம் காமன்வெல்த் போட்டிகளில் வெள்ளிப் பதக்கம் வென்ற @srikidambi, @satwiksairaj, @buss_reddy, @lakshya_sen, @Shettychirag04, த்ரீசா ஜாலி, ஆகர்ஷி காஷ்யப், @P9Ashwini, காயத்ரி கோபிசந்த் மற்றும் @Pvsindhu1 ஆகியோர் அடங்கிய இந்திய பேட்மின்டன் குழுவுக்கு வாழ்த்துகள். அவர்களது வெற்றியால் பெருமிதம் கொள்கிறேன்.” “இந்தியாவில் அதிகம் கவர்ந்திழுக்கும் விளையாட்டுகளுள் பேட்மின்டனும் ஒன்று. காமன்வெல்த் போட்டிகளில் வெள்ளிப் பதக்கம் வென்றிருப்பது, இந்த விளையாட்டை மேலும் புகழ்பெறச் செய்வதோடு, அதிகமான மக்கள் வரும் காலங்களில் இந்த விளையாட்டில் ஈடுபடுவதை உறுதி செய்யும்.”